**Správa z workshopu**

Vrbov 07.05.2015

OZ EnviArch v spolupráci s Občianskym združením pre rozvoj regiónu Spiš (ďalej OZ RR Spiš) zrealizovalo workshop, ktorý predstavoval jednu z aktivít projektu „Aplikácie stratégie rozvoja obcí s dôrazom na udržateľný rozvoj“.

Prostredníctvom workshopov OZ EnviArch predstavilo možnosti územného plánovania, využívania aplikácii informačného systému v praxi a získanie vedomosti o riešení bytových a občianskych stavieb pre potreby obce pri zachovaní princípu trvalo udržateľného rozvoja. Informačný workshop bol rozdelený na dva tematické celky.

V prvom tematickom celku lektor hovoril o územnom plánovaní, predstavení výhod aktuálneho územného plánu a objasnenia procesu obstarávania a možnosti financovania pre zabezpečenie územného plánu pre obce a územie MAS OZ RR Spiš.

V druhého tematického boli pasívne domy/budovy, kde prednášateľ predniesol plusy a mínusy pasívnych domov a oboznámil prítomných s povinnosťou stavania domov v pasívnom štandarde v blízkej budúcnosti.

Workshop priniesol množstvo zaujímavých poznatkov pre aktérov verejnej správy – starostov obcí, miestnych obyvateľov a členov MAS OZ RR Spiš.

Dňa 11.05.2015 Vyhotovil: Ing. arch. Ján Bátora